Λόλα (όνομα)

Το **Λόλα** είναι ένα γυναικείο όνομα και χαϊδευτικό, που χρησιμοποιείται συχνότερα στις ρομανικές γλώσσες αλλά και σε άλλες γλωσσικές ομάδες.

Συνήθως είναι το χαϊδευτικό του ισπανικού ονόματος Ντολόρες, που σημαίνει «λύπη» και προέρχεται από ένα από τα προσωνύμια της Παναγίας στις ισπανόφωνες κουλτούρες: *Nuestra Señora de los Dolores*.

Στις Φιλιππίνες, ο όρος *Λόλα* χρησιμοποιείται ως στοργικλη ή τιμητική προσφώνηση ηλικιωμένων γυναικών, κάτι αντίστοιχο του ελληνικού *γιαγιά*. Αντίστοιχα, χρησιμοποιείται το αρσενικό *Λόλο* για τους ηλικιωμένους άνδρες.

Το *Λόλα* είναι επίσης χαϊδευτικό του γερμανικού ονόματος Αλοΐζια, ενώ χρησιμοποιείται και η εκδοχή **Λολίτα**, όπως και στα Ρωσικά και σε άλλες γλώσσες.

Το όνομα *Λόλα* είναι επίσης συνηθισμένο στην Αφρική. Στη Νιγηρία, συγκεκριμένα, πολλά γυναικεία ονόματα στη γλώσσα Γιορούμπα συντομεύονται σε Λόλα, όπως Τεμιλόλα, Ομολόλα και Νταμιλόλα.

Το *Λόλα* (που στα Τατζικικά σημαίνει "τουλίπα") είναι συχνό γυναικείο όνομα στο Ουζμπεκιστάν, το Τατζικιστάν και το Αφγανιστάν.

Το *Λόλα* χρησιμοποιείται επίσης ως συντομογραφία του ονόματος *[[Καρολίνα]]*, το οποίο ήταν ιδιαίτερα δημοφιλές τη δεκαετία του 1920 στην Πολωνία και εξακολουθεί να χρησιμοποιείται. Αποτελεί επίσης μια μορφή των ονομάτων *Κάρολ* και *Σάρλοτ*.

Αν και το όνομα προέρχεται από ένα προσωνύμιο της Παναγίας, μητέρας του Χριστού, έχει αποκτήσει μια σειρά από αισθησιακές συσχετίσεις. Στο αμερικανικό βιβλίο *Cool Names for Babies* (2008) αναφέρεται ότι το όνομα *Λόλα* παραπέμπει σε κάτι αισθησιακό και ότι συσχετίζεται συχνά με το τραγούδι "Whatever Lola Wants, Lola Gets" από το μιούζικαλ *Damn Yankees* (1958), στο οποίο ο χαρακτήρας της Λόλας θεωρείται εκπρόσωπος του Διαβόλου που "κλείνει σπίτια".  Το όνομα έχει επίσης συσχετιστεί με την ιρλανδικής καταγωγής Λόλα Μόντεζ, η οποία έγινε διάσημη τον 19ο αι. ως ηθοποιός, χορεύτρια ισπανικών χορών, εταίρα και ερωμένη του βασιλιά Λουδοβίκου Α' της Βαυαρίας.

Το *Λολίτα* είναι ένα ισπανικό χαϊδευτικό του *Λόλα*. Το όνομα ενίοτε χρησιμοποιείται σε διάφορες γλώσσες ως όρος για να υποδηλώσει ένα σεξουαλικά ανεπτυγμένο και προκλητικό νεαρό κορίτσι, λόγω της σύνδεσής του με τον ομώνυμο χαρακτήρα του μυθιστορήματος *[[Λολίτα]]* (1955) του Βλαντιμίρ Ναμπόκοφ  και των κινηματογραφικών του μεταφορών.  Η σημασία αυτή έχει περάσει και στα Ελληνικά.  Η σεξουαλικά φορτισμένη εικόνα του ονόματος σε ορισμένες χώρες οφείλεται επίσης σε συσχετίσεις με το τραγούδι "Lola" (1970) των Kinks που έχει θέμα τη συνάντηση ενός νεαρού με μια τραβεστί ονόματι Λόλα.

Ο ομώνυμος χαρακτήρας στην γερμανική ταινία μεγάλου μήκους *[[Τρέξε Λόλα, Τρέξε|Τρέξε Λόλα, τρέξε]]* (1998) ενδέχεται επίσης να ανέβασε την προβολή του ονόματος.
## Άτομα με το όνομα Λόλα

* [μικρογραφία|[Λόλα Αστάνοβα]][δεξιά|μικρογραφία|''Λόλα Μόντεζ''[Λόλα Αστάνοβα|, Γιόζεφ Καρλ Στίλερ, 1847]]Λόλα Αστάνοβα (1982 -), Ουζμπέκα πιανίστα 
* [μικρογραφία|[Λόλα Νοβάκοβιτς]]Λολίτα Λύμουρα (1985-), Ελληνίδα καλαθοσφαιρίστρια 
* Λόλα Μερίνο (1968-), Ισπανομεξικανή ηθοποιός 
* Λόλα Νοβάκοβιτς (1935-2016), Σέρβα τραγουδίστρια που έχει τραγουδίσει στα Σερβικά μια εκδοχή του τραγουδιού "Τα παιδιά του Πειραιά" του Μάνου Χατζιδάκι 
* [μικρογραφία|[Λόλα Ντουένιας]]Λολίτα Νταβίντοβιτς (1961-), Καναδή ηθοποιός 
* Λόλα Ντουένιας (1971-) Ισπανίδα ηθοποιός 
* Λόλα Πανιάνι (1972-), Ιταλίδα ηθοποιός 
* [μικρογραφία|[Λολίτα Φλόρες]]Λόλα Τσακίρη (1933-1982) Ελληνίδα τραγουδίστρια 
* Λολίτα Φλόρες (1958-), Ισπανίδα ηθοποιός και τραγουδίστρια 

## Φανταστικοί χαρακτήρες

* Λόλα, φίλη του πρωταγωνιστικού ζεύγους Ζαχαρούλη στην οπερέτα ''Ο βαφτιστικός'' (1918) του Θεόφραστου Σακελλαρίδη  και στην κινηματογραφική μεταφορά της (Χάρις Καμίλη) με τίτλο (1952) από τη Μαρία Πλυτά 
* Λόλα (Λία Ντι Λέο), ερωμένη του ενός κόμη και στρατηγού (Σαρλ Μπουαγιέ), ο οποίος της χαρίζει ένα ζευγάρι σκουλαρίκια που ανακαλύπτει ότι η σύζυγός του (Ντανιέλ Νταριέ), στην οποία ανήκαν αρχικά, έχει πουλήσει κρυφά, στο γαλλικό ρομαντικό δράμα *[[Η άγνωστη κυρία]]* (*Madame de..*, 1953) του Μαξ Οφίλς 
* Λόλα (Ντόρα Ντολ), καμπαρετζού που είναι ερωτευμένη με τον Παριζιάνο κακοποιό Μαξ (Ζαν Γκαμπέν), στη γαλλική αστυνομική ταινία *[[Ας με κρίνει η κοινωνία]]* (*Touchez Pas Au Grisbi*, 1954) σκηνοθεσίας Ζακ Μπεκέρ 
* Λόλα (Ντέπυ Μαρτίνη), φιλενάδα ενός βιομηχάνου (Βασίλης Αυλωνίτης), τον οποίο απατά με έναν ζιγκολό (Κώστας Κούρτης), στην ταινία *[[Καλημέρα Αθήνα]]* (1960), σε σενάριο Γιάννη Μαρή και σκηνοθεσία Γρηγόρη Γρηγορίου 
* Λόλα (Ανούκ Εμέ), καμπαρετζού την οποία ξανασυναντά τυχαία μετά από χρόνια ένας νεαρός (Μαρκ Μισέλ), ο οποίος προσπαθεί να πετύχει στη ζωή του με σκοπό να τη διεκδικήσει, στη δραματική ταινία *[[Λόλα, η γυναίκα της ακολασίας]]* (*Lola*, 1961) σε σκηνοθεσία Ζακ Ντεμί 
* Λόλα (Ελένη Ανουσάκη), καμπαρετζού την οποία γνωρίζει ο, κατά πολύ μεγαλύτερός της, Ζορμπάς Άντονι Κουίν σε ένα καμπαρέ, στην ταινία ''Αλέξης Ζορμπάς'' (*Zorba the Greek*, 1964) του Μιχάλη Κακογιάννη με βάση το βιβλίο *[[Βίος και πολιτεία του Αλέξη Ζορμπά]]* του Νίκου Καζαντζάκη 
* Λόλα (Τζένη Καρέζη), καμπαρετζού με την οποία είναι ερωτευμένος ο ιδιοκτήτης του καμπαρέ (Διονύσης Παπαγιαννόπουλος) και γι' αυτό προσπαθεί να εξοντώσει τον πρώην εραστή της (Νίκος Κούρκουλος) που μόλις έχει αποφυλακιστεί, στην ταινία ''Λόλα'' (1964) σε σενάριο Ηλία Λυμπερόπουλου και σκηνοθεσία Ντίνου Δημόπουλου **
* Λόλα (Σιμόν Ρενάν), διευθύντρια μιας πλωτής καφετέριας στη ζούγκλα του Αμαζονίου και χρηματοδότρια ενός διάσημου εθνολόγου (Ζαν Σερβέ), στη γαλλική ταινία περιπέτειας *Ο τυχοδιώκτης του Ρίο* (*L'Homme de Rio*, 1964) σε σκηνοθεσία Φιλίπ ντε Μπροκά 
* Λόλα (Κατρίν Ροβέλ), κοπέλα ενός μικροκακοποιού (Αλέν Ντελόν) από τη Μασσαλία, ο οποίος αποφυλακίζεται για να τη βρει να τα έχει φτιάξει με έναν άλλο κακοποιό (Ζαν Πολ Μπελμοντό), στη γαλλική γκανγκστερική ταινία ''Μπορσαλίνο'' (*Borsalino,* 1970) σε σκηνοθεσία Ζακ Ντερέ 
* Λόλα (Φράνκα Ποτέντε), κοπέλα του νεαρού Μάνι (Μόριτς Μπλάιμπτροϊ), που τρέχει σε όλο το Βερολίνο για να τον βοηθήσει να επιστρέψει σε έναν λαθρέμπορο τα χρήματα που έχει χάσει, στη γερμανική δραματική περιπέτεια *[[Τρέξε Λόλα, τρέξε]]* (*Lola rennt*, 1998) σκηνοθεσίας Τομ Τίκβερ 
* Λόλα (Τόνι Καντό), τρανς γυναίκα που αποκαλύπτεται ότι είναι η δεύτερη μητέρα του Εστέμπαν (Ελόι Αζορίν), γεγονός που αγνοούσαν και οι δύο, στο κωμικό δράμα *[[Όλα για τη μητέρα μου]]* (*Todo sobre mi madre*, 1999) σε σενάριο και σκηνοθεσία Πέδρο Αλμοδόβαρ 
* Λόλα (ελληνική μεταγλώττιση: Υρώ Λούπη), ένα θηλυκό λιονταρόψαρο φαμ φατάλ που κυνηγά πλούσιους και διάσημους, στην αμερικανική ταινία κινουμένων σχεδίων ''Καρχαριομάχος'' (*Shark Tale*, 2004) 
* Λόλα Αποστόλου (Καίτη Φίνου), αδελφή του ιδιοκτήτη (Γιάννης Ρώτας) της εταιρείας ζυμαρικών όπου προσλαμβάνεται ο Μιχάλης Βίδας (Στάθης Ψάλτης), στην κωμωδία ''Τρελός είμαι ό,τι θέλω κάνω!'' (1985), σε σενάριο Λάκη Μιχαηλίδη και σκηνοθεσία Γιάννη Χαρτοματζίδη 
* Λόλα Λάλου (Άντα Λιβιτσάνου), η γυναικεία εκδοχή του πρώην διευθυντή (Γιάννης Αϊβάζης) του ανδρικού περιοδικού *Mister* μετά από μεταμόρφωση που υφίσταται, στην κωμική σειρά ''Λόλα'' (2008-2009, ΑΝΤ1) σε σκηνοθεσία Κώστα Κωστόπουλου, Θανάση Τσαουσόπουλου, Στάμου Τσάμη και Στέφανου Κοντομάρη και σενάριο της Άννας Χατζησοφιά με βάση την αργεντίνικη σειρά *Lalola* 
* Λόλα Λόλα (Μαρλέν Ντίτριχ), καμπαρετζού την οποία ένας καθηγητής γυμνασίου (Εμίλ Γιάνινγκς) θέλει να καταγγείλει, αλλά τελικά ερωτεύεται παράφορα, στη γερμανική μουσική ταινία *[[Γαλάζιος Άγγελος|Γαλάζιος άγγελος]]* (*Der blaue Engel*, 1930) σε σκηνοθεσία Γιόζεφ φον Στέρνμπεργκ 
* Λολίτα Μορένο (Μάρθα Καραγιάννη), εξωτική τραγουδίστρια που θέλει να κάνει λευκό γάμο με έναν φουκαρά (Κώστας Χατζηχρήστος) για να πάρει άδεια παραμονής στην Ελλάδα, στην κωμωδία *[[Ο παράς κι ο φουκαράς]]* (1964) του Κώστα Καραγιάννη, σε σενάριο των Αλέκου Σακελλάριου και Χρήστου Γιαννακόπουλου από το θεατρικό τους έργο "Τα φώτα του Φώτη" (1952) 
* Λόλα Μπάνι, χαρακτήρας των αμερικανικών κινουμένων σχεδίων *[[Looney Tunes]]* με τη μορφή ανθρωπόμορφου θηλυκού κουνελιού που απεικονίζεται ως η κοπέλα του Μπαγκς Μπάνι σε έργα όπως η ταινία *[[Διαστημικά καλάθια]]* (*Space Jam*, 1996) και η σειρά *Σούπερ Looney Tunes* (*Loonatics Unleashed*, 2005, μεταγλώττιση Αίγλη Κοντονίκου) 
* Λόλα Μπρούστερ (Κιμ Νόβακ), σταρ του σινεμά που ανταγωνίζεται τη συνάδελφό της, Μαρίνα Γκρεγκ-Ραντ (Ελίζαμπεθ Τέιλορ) και θεωρείται ύποπτη για την απόπειρα δολοφονίας της, στη βρετανική αστυνομική ταινία *[[Στον καθρέφτη είδα τον δολοφόνο]]* (*The Mirror Crack'd*, 1980), σκηνοθετημένη από τον Γκάι Χάμιλτον, η οποία βασίζεται σε ένα μυθιστόρημα (1962) της Άγκαθα Κρίστι 
* Λόλα Ντίτριχσον (Τζιν Χέδερ), θετή κόρη της Φίλις (Μπάρμπαρα Στάνγουικ), την οποία υποψιάζεται ως δολοφόνο του πατέρα της (Τομ Πάουερς), στο αμερικανικό φιλμ νουάρ *[[Κολασμένη αγάπη]]* (*Double Indemnity*, 1944) σε σκηνοθεσία Μπίλι Γουάιλντερ 
* Λόλα Παπακώστα-Τσιμπιρδώνη (Μπέττυ Μαγγίρα), η καινούρια προϊσταμένη του Σάββα Τριανταφύλλου (Μελέτης Ηλίας), που τον φλερτάρει και τον πείθει να βγουν μαζί κρυφά από τη σύζυγό του (Βάσω Λασκαράκη), στον 3ο κύκλο της κωμικής σειράς ''Το σόι σου'' (2017, Alpha) 
* Λόλα Πουλάκη (Μάρθα Βούρτση), νευροστομαχολόγος, μία από τους γιατρούς που κουράρουν τον γυναικοκατακτητή Πέτρο (Νίκος Σταυρίδης) στην καμαδία *[[Εξωτικές βιταμίνες]]* (1964) σκηνοθεσίας Σωκράτη Καψάσκη 
* Λόλα Προκόπη (Βούλα Χαριλάου), μία από τις τέσσερις κόρες του Προκόπη Προκόπη (Βασίλης Αυλωνίτης) τις οποίες θέλει να παντρέψει, στην κωμωδία *[[Τέσσερις νύφες και ένας γαμπρός]]* (1958), σε παραγωγή, σενάριο και σκηνοθεσία του Τζανή Αλιφέρη 
* Λολίτα (Ντολόρες) Χέιζ, 12χρονη που αποτελεί το αντικείμενο του πόθου ενός καθηγητή φιλολογίας, ο οποίος γίνεται πατριός της για να την πλησιάσει, στο μυθιστόρημα *[[Λολίτα]]* (*Lolita*, 1955) του Βλαντίμιρ Ναμπόκοφ  και στην ομότιτλη κινηματογραφική του μεταφορά (*Lolita*, 1962) από τον Στάνλεϊ Κούμπρικ με τον Τζέιμς Μέισον στον ρόλο του καθηγητή 

## Παραπομπές

Κατηγορία:Γυναικεία ονόματα